MUKANDA WA 
KIBANGILO 

Efile Mukulu apanga 

4 Ku kibangilo, Efile Mukulu bapangile eilu na nsenga, ^ Bya- 
bya, nsenga taibaadi ibumbibwe, ibaadi ishii kintu, na 
mufito naamu ubaadi ubwikile panundu pa meema ala. Kikudt 
ky'Efile Mukulu kibaadi kikwete kulelama panundu pa aa me- 
ejTia. ^ Efile Mukulu baakwile'shi : « Etaata dimwekye. » Byabya 
adyo naamu dibamwekyele. ^ Efile Mukulu bamwene'shi etaata 
dibuwa, byabya bedilamunwine etaata na mufito. ^ Baudikile 
dyadya etaata bu Kaanya, mufito naamu beuudikile bu Bufuku. 
Byabya kubekeele kyolwa na namashika, dyadya dibaadi bwifuku 
dya kwibedi. 

^'^ Kunyima Efile Mukulu baakwile'shi : « Kwikale etando 
pankatshi pa meema mwanda wa kwialamuuna palaapalaa. ^ 
Byabya bibakitshikile : Efile Mukulu bakitshine etando dibala- 
munwine aa meema, byaadya kwikala panundu p'adyo, angi na- 
amu muushi mw'adyo. * Baudikile dyadya etando bu Eilu. Bya- 
bya kubekeele kyolwa na namashika, dyadya dibaadi bwifuku 
dya kabidi. 

' Kunyima Efile Mukulu baakwile'shi : « Meema e muushi 
mw'eilu ebungye pamune, mwanda wa kumwesha mbalo yu- 
ume. » Byabya bibakitshikile. ^® Baudikile yaya mbalo yuume bu 
Nsenga, baudikile naamu aa meema akata bu Tulunga twa me- 
ema. Efile Mukulu bamwene'shi byabya bibuwa. " Byabya Efile 
Mukulu baakwile'shi : « Nsenga ituushe bimenwanga : lubishi 
alupeyaa mbyo, na mitshi ya bipaso byooso aipeyaa bikuba. » 
Byabya bibakitshikile, '- na nsenga naamu ibameneeshe bime- 
nwanga : lubishi Iwa bipaso byooso alutuushaa mbyo, mitshi 
naamu ya bipaso byooso aipeyaa bikuba bi na ntete. *^ Byabya 
kubekeele kyolwa na namashika, dyadya dibaadi bwifuku dya 
kasatu. 



^* Kunyima Efile Mukulu baakwile'shi : « Kwikale bimunyi 
bya mwiilu, mwanda wa kulamuuna kaanya na bufuku. Bikale 
bu bitundwilo mwanda wa kulesha bipindji na mafuku na bipwa. 
'^ Bikalenyi abipenyapenya mwiilu mwanda wa kumunyika etaata 
pa nsenga. » Byabya naamu bibakitshikile : ^* Efile Mukulu baki- 
tshine bimunyi bibidi bikata, kyakya kikile bukata bekitudile 
byakidya kubikala kaanya, kyakya kipeela naamu, bekitudile 
byakidya kubikala bufuku. Baki tshine naamunyi nyenyenyi. " Be- 
bitudile mwiilu mwanda wa kumunyika etaata pa nsenga, *^bya- 
bidya kubikala bufuku na kaanya mpaa na kulamuuna etaata 
na mufito. Efile Mukulu bamwene'shi byabya bibuwa. *^ Byabya 
kubekeele kyolwa na namashika, dyadya dibaadi bwifuku dya 
kananka. 

^ Kunyima Efile Mukulu baakwile'shi : « Meema auule 
ndaa na bintu bi na muuwa, na toonyi naamu tupaapule panundu 
pa nsenga na kuula mwiilu. ^* Byabya bapangile mishipa ikata 
na bintu bya bipaso byooso bi na muuwa byuule mu meema. 
Bapangile naamu toonyi twa bipaso byooso. Efile Mukulu ba- 
mwene'shi byabya bibuwa. ^^ Bebyeleele mwaabi'shi : « Nwita- 
ndene, nufwime, nuushe meema a tulunga, na toonyi naamu tu- 
fwime pa nsenga. » ^ Byabya kubekeele kyolwa na namashika, 
dyadya dibaadi bwifuku dya kataano. 

^* Kunyima, Efile Mukulu baakwile'shi : « Nsenga ituushe 
bintu bi na muuwa bya bipaso byooso, bu nyama ya paasha na 
ya kisuku, na bintu abilandalaa paashi. » Byabya bibakitshikile. 
^ Nyi bibakitshine yaya nyama ya paasha na ya kisuku, na bya- 
bya bintu abilandalaa paashi naamu. Efile Mukulu bamwene'shi 
byabya bibuwa. 

^^ Kunyima, Efile Mukulu baakwile'shi : « Tukite bantu be- 
twifwane, mu kipwandjikisho kyeetu. Bekale banfumu ba mi- 
shipa, na toonyi, na nyama ya paasha, na bintu abilandalaa 
paashi, mpaa na nsenga yooso. » ^' Binyibyabya Efile Mukulu 
bapangile bantu mu kipwandjikisho kyee. Bebapangile bamwi- 
fwane enabeene, ba mulume na mukashi. ^ Efile Mukulu bebe- 
eleele mwaabi'shi : « Nwitandene, nufwime, nuushe nsenga, 
nwikale bu banfumu baayo, numunane panundu pa mishipa, n^ 
pa toonyi, na byooso bi na muuwa pa nsenga. » ^ Efile Mukulu 
baakwile'shi : « Nakupa lubishi looso Iwi na mbyo lumene pa 
nsenga pooso, na mitshi yooso i na bikuba bu bidiibwa byoobe. 



^Bitale nyama yooso, na toonyi tooso, na bingi bintu bycx)so bi 
na muuwa abitambukaa paashi, nebipa naamu bimenwanga 
byooso bu bidiibwa byaabyo. » Byabya bibakitshikile. ^* Efilc 
Mukulu bamwene byooso bibakitshine, bibaadi buwa bwimoo. 
Byabya kubekeele kyolwa na namashika, dyadya dibaadi bwifu- 
ku dya kasamombo. 

2 Binyibyabya, nsenga n'eilu na bintu byooso bi mwanka 
^ bibapwile kupangibwa. ^ Efuku dya musambobidi Efile Mu- 
kulu baadi mupwe kupudisha mufubo wee wooso, byabya mu 
dyadya efuku baikiishe. ^ Bapatwile efuku dya musambobidi bu 
dya mwaabi, mwanda mu dyadya efuku baikiishe ku mufubo 
wee wooso wa kupanga. ^Byabya nyi bibekeele nsenga n'eilu 
pa bibapangibwe. 



Efuba dya mitshi dya mu Edene 

Mwanana Efile Mukulu pa baadi apanga eilu na nsenga, 
^ mu nsenga tamubaadi mubande kumena kintu, bu mabuula sunga 
bisakisaki. Mwanda Mwanana Efile Mukulu tabaadi mubande 
kunokyesha mpeshi, ooo, dingi takubaadi muntu a kudima inyi 
nsenga. ^Anka kubaadi meema abaadi aatuuku mu nsenga na 
kweela kitelesha mu nsenga mooso. 

^Binyibyabya Mwanana Efile Mukulu baatshile nsenga, 
abumbu n'ayo mulume. Bamuyokyele muuwa mu mpembe yec 
byadya kwikala atala, byabya yawa mulume naamu bekeele 
muntu atala. 

^ Mwanana Efile Mukulu batudile efuba dya mitshi mu nse- 
nga ya Edene, ku lupese Iwa kutunduka nguba, kunyima batudile 
mwanka yawa mulume ababumbile. 'Baadi mupwe kumenesha 
mitshi ya bipaso byooso pa nsenga, ibaadi ilumbulukye ya kuba- 
ndjilwa na buwa bwa kudiibwa. Mutshi aupaanaa muuwa ubaadi 
munkatshi mw 'efuba, na mutshi aupaanaa kiukilo kya bibuwa 
na bibubi. 

'° Kubaadi musulo wa meema ubatuukanga mu Edene mwa- 
nda wa kweela kitelesha mu nsenga ya dyadya efuba dya mitshi. 
Mwamwa, wawa musulo ubaadi wiabuule mu misulo inanka. 
" Eshina dya musulo wa kwibedi mbu Pishone, wawa nyi winyi 
wifuhye nsenga yooso ya Afila. ^^ M winyi mu yaya nsenga mwi 



kilonda kya *oolo nabeene-nabeene, amusananyibwa naamu 
nanga abakitaa n'ee malashi aneeme na mabwe aneeme a *oni- 
kise. "Eshina dya musulo wa kabidi mbu Ngiyone, uno naamu 
ngwifunye nsenga yooso ya Kusha. *^ Eshina dya musulo wa ka- 
satu mbu Tingele, uno naamu awalalaa kutunduka nguba na ku 
nsenga ya Ashidi.a Eshina dya musulo wa kananka mbu Ufalate. 

a2 : 14 Ashidi : Sunga'shi : kibalo kya Ashule. 

'^ Mwanana Efile Mukulu baatshile mulume, amutuula mwi- 
fuba dya Edene mwanda wa kwididima na kwidilama. '* Baka- 
mikile mulume 'shi: « Odye bikuba bya mitshi yooso ya mwifuba, 
*^anka bikuba bya mutshi aupaanaa kiukilo kya bibuwa na bibu- 
bi, twebldyanga, mwanda p'efuku dyokebidi okafu anka kufwa !» 

'* Binyibyabya, Mwanana Efile Mukulu baakwile'shi : « Ta- 
bibuwa mulume ekala bupenka bwee, ooo, namupangila mukashi 
mum wif wane. » '^ Byabya Mwanana baatshile nyama yooso ya 
mu kisuku na toonyi tooso bibapwile kubumba na nsenga, ebi- 
fwisha kwi mulume *shi : « Mpushe mwebiudikila mashina, 
mwanda nankyebe'shi kintu kyooso kikale n'eshina dyaakyo. » 
* Byabya nyi byabaudikile nyama ya mu kisuku na ya paasha, 
na toonyi tooso, mashina kwi mulume. Anka paapa, mulume 
tabaadi mubande kumona mukwashi mumwifwane, ooo. 

^' Byabya, Mwanana Efile Mukulu baladiishe mulume tulo 
tukata. Pa baadi mulaale, baatshile mufufwa umune wa lubafu 
Iwa mulume, byabya baalwishe mbidi pa yaya mbalo. "Penyi- 
paapa Mwanana Efile Mukulu bapangile mukashi ku Iwalwa 
lubafu lubaatshile kwi mulume, bamufishishe kwi mulume. " Mu- 
lume baakwile*shi : 

« Mm ! Uno e munyifwane, bu mufufwa watshibwe ku mi- 
fufwa yaande, na bu mbidi yatshibwe ku mbidi yaande ! 

Aketaminwa bu Mukashi, b mwanda mwatshibwe ku mbidi 
yaande'mi mulume. » 

b 2 : 23 Mukashi : Mu bwina Ebelu, kino kishima kya 'mukashi' ki 
pepi bu icishima kya *mulume\ 

^^ Nyi pa uno mwanda mulume akakatuka kwi nsh'ee na nyin'ee 
na kulamata kwi mukashi ee, booso abakekala bu mbidi imune. 

^VBooso babidi, mulume na mukashi, abaadi muswa, anka 
taabaadi na bufu, ooo. 

Bantu ba kwibedi abapele kukokyela eyi dy'Efile Mukulu 

O Munkatshi mwa nyama yooso ya mu kisuku ibapangilwe 

^ na Mwanana Efile Mukulu, nyoka baadi mwiikile bulama- 

lama, Baipwishe mwana mukashi'shi : « Efile Mukulu baakwile 

binyibinyi*shi : Taanudyanga bikuba bya mitshi yooso ya mwi- 

fuba' su T » 

^ Mwana mukashi bamwalulwile'shi : « Atudiyaa bikuba 
bya mitshi i mwifuba, ^ anka bikuba bya mutshi wi munkatshi 
mw*efuba, Efile Mukulu baakwile *shi : Taanwibidyanga sunga 
nkwibikuma kutshina tala nwakafwa/ » 

^ Nyoka baalulwile mwana mukashi'shi : « Taanukafu, ooo ! 
^ Efile Mukulu euku'shi efuku dyanukeudi, binangu byeenu abi- 
kafunguluka, anukekala bu byaadi enabeene, pa kushinguula 
bibuwa na bibubi. » 

VBinyibyabya, mwana mukashi bamwene'shi bikuba bya 
wawa mutshi bibaadi bibuwa bwa kudiibwa na kubandjilwa, 
na kwikala bineeme abipaanaa binangu. Byabya bakudile kikuba 
kyaao, bekidiile, bekipeele naamu mulum'ee, yawa naamu beki- 
diile. ' Penyipaapa binangu byaabo bibafungulukile, abashingu- 
lwile*shi : « Twi muswa. » Byabya abatelele masaki a mutshi wa 
*nfingiye, abafwadile mu bifuka. 

^ Ku kyolwa, ako kubapooko, yawa mulume na mukashi 
ee abapushishe mikitshi ya Mwanana Efile Mukulu atambuka 
mwifuba, abakamufwamine munkatshi mwa mitshi i mwanka. 
' Byabya Mwanana Efile Mukulu baitamiine yawa mulume, ba- 
mwipwishe*shi : « We kwi kunyi ? » 

'*^ Yawa baalulwile'shi : « Pampushanga eyi dyoobe mwifu- 
ba, byabya moo unkwatanga mwanda nyi muswa, nakafwama. » 

*' Mwanana Efile Mukulu bamwipwishe'shi : « Nanyi baku- 
lungula'shi we muswa ? Bopu kudya kikuba kya wawa mutshi 
unakushidikile su ? » 

^' Mulume baalulwile 'shi : « Anka mukashi obompeele, nyi 
bampa kikuba kyaao, ami naamu nekidi. » 



^"^Byabya Mwanana EfilegMukulu baipwishe yawa mwana 
mukashi, eshi : « Mwanda kinyi bokitshi byabya ? » 

Yawa baalulwile'shi : « Nyi nyoka bandjimbi, ami naamu 
nadi. » 



Efile Mukulu atshibila bantu ba kwibedi na nyoka kiimu 

'^ Binyibyabya Mwanana Efile Mukulu balungwile nyoka*- 
shi : « Ku nyama yooso, ya paasha sunga ngya mu kisuku, ank'o- 
be nyi akediibwa mulwaa, pa mwanda wa byabya bibokitshi ! 
Okekaka mwifu dyoobe, okadi lufufi mafuku ooso a muuwa 
woobe ! '^ Nakatuulu mushikwa pankatshi p'obe na pa uno mwa- 
na mukashi, pankatshi pa twikulu toobe na pa twikulu twee. 
Twikulu twee atukakusooso ku mutwe, obe naamu oketusumu 
ku bisuulu. » 

'^ Binyibyabya Mwanana Efile Mukulu balungwile muka- 
shi 'shi : « Nakafwimisha kufwambuka p*okekala n'eimi, misusa 
yooso pa kutanda okekaFanka na mitanyo. Eshimba dyoobe adi- 
kekala kwi mulum'oobe, e naamu akekala bu nfumu oobe. » 

'^ Balungwile naamu Adama, mulum'ee, bino'shi : « Pa 
mwanda wa kukokyela eyi dya mpyan'oobe, na kudya bikuba 
bya wawa mutshi unenushidikile'shi taanwibidyanga, byabya nse- 
nga ibediibwa mulwaa pa mwanda w'obe. Pa kukyeba kumona 
bya kudya byoobe, okafubu mufubo wibukopo, mafuku ooso a 
muuwa woobe. '^ Nsenga aikakumeena milobo na napimbya, oka- 
di bisakisaki bya mu kisuku. ^^ Pa kukyeba kumona bya kudya 
byoobe, ank'ofubu bikata na kutuusha matuputa, mpaa na p'o- 
kaalukila ku nsenga kubotushishwe. Mwanda we nsenga, byabya 
okaaluluka'nka bu nsenga. » 

^° Adama baudikile mukashi ee bu Efa, a mwanda nyi nyina 
a booso be na muuwa. 

a 3 : 20 Eja : Dino eshina adipatuula'shi 'muuwa.' 

^* Mwanana Efile Mukulu bakitshinyine Adama na mukashi ee 
bilamba bya misokya, bebafwadikile. 

Adama na Efa abatushibwa mwifuba 

^ Kunyima Mwanana Efile Mukulu baakwile*shi : « Tala- 
ngai, muntu bapu kwikala byatudi pa mwanda wa kwikala na 
kiukilo kya bibuwa na bibubi. Tumukutshishwe binobino tala 
akuula kikuba kya mutshi aupaanaa muuwa, mwanda su adya 
kyanka, akekadidila na muuwa mpaa na kwikalaika. » ^ Binyi- 
byabya, Mwanana Efile Mukulu bamubingile mwifuba dya mu 
Edene, amutuma mu kudima nsenga kwakwa kubatushishwe. 
^* Byabya nyi mubabingile mulume, batudile *bakeluba ku lupesc 
Iwa kutunduka nguba kw'efuba dya Edene, abaadi abapelemu- 
nya lupete bu kyengye kya kaalo ku mpese yooso, mwanda wa 
kulama kw'eshinda dya ku wawa mutshi aupaanaa muuwa. 

